Gr. 1-klas dra elk oogklap sodat maatjies nie alleen voel | Netwerk24
Deur Cheréne Pienaar 24 April 2019 06:04
Juffrou Maudé Roeloffze van die gr. 1C's by die Laerskool Willem Postma sê ambliopie, of sogenaamde "lazy eye", is onlangs by twee van die leerlinge, Johan Swart en Rohan Oosthuizen, gediagnoseer.
Johan Swart en Rohan Oosthuizen is elk met ambliopie, of "lazy eye", gediagnoseer en moet 'n oogklap dra om die swakker oog "fiks" te kry. Die res van die klas, insluitende die juffrou, ondersteun hulle deur ook oogklappe te dra. Foto: Mlungisi Louw
Johan Swart en Rohan Oosthuizen dra saam met die res van die klas 'n oogklap as behandeling vir 'n oogkwaal. Foto: Mlungisi Louw
Die twee seuntjies moet elk daagliks 'n oogklap vir 'n aantal ure "tot eerste pouse" dra om die swak oog te versterk omdat dit harder as gewoonlik moet werk.
Die res van die klassie, insluitende Roeloffze, dra dan ook elkeen 'n oogklap sodat die twee seuntjies nie alleen moet voel nie.
Sy het op 'n WhatsApp-groep aan die ouers voorgestel dat almal 'n oogklap dra.
"Soos wat hulle teruggaan vir hul opvolgbesoeke sal die dokter bepaal of die vordering goed genoeg is."
Rohan sê "dit is lekker dat al die maatjies ook oogklappe dra".
Klein Zelri Wentzel sê die oog wat alleen moes werk, het baie moeg geraak en ná 'n ruk wou dit nie meer saamwerk nie.
Wilhandi Meyer sê hoewel dit ongemaklik is om die oogklap te dra, voel dit "baie oulik" om haar klasmaats op dié manier te ondersteun.